smcproject/ml-wiki-sentences huggingface dataset:
തേനീച്ചകൾക്കൊപ്പം എത്തില്ലെങ്കിലും പരാഗണത്തിൽ ഒരു പ്രധാന പങ്ക് ചിത്രശലഭങ്ങൾ വഹിക്കുന്നു.
പക്ഷേ കൂടുതൽ ദൂരങ്ങളിൽ പൂമ്പൊടി എത്തിക്കാൻ ചിത്രശലഭങ്ങൾക്കാവില്ല.
സോഡിയവും മറ്റ് ചില ധാതുക്കളും ചിത്രശലഭത്തിന് പ്രത്യുദ്പാദനത്തിന് അത്യാവശ്യമാണ്.
പലയിനം ചിത്രശലഭങ്ങൾക്കും പൂന്തേനിലെ പഞ്ചസാരയേക്കാൾ കൂടുതൽ സോഡിയം ആവശ്യമാണ്.
ഉപ്പിലെ സോഡിയം ഇത്തരം ചിത്രശലഭങ്ങളെ ആകർഷിക്കുന്നു.
ഇതാണ് വിയർത്തിരിക്കുന്ന മനുഷ്യരുടെ ശരീരത്തിൽ ചിത്രശലഭങ്ങൾ വന്ന് പറ്റിയിരിക്കാൻ കാരണം.
ചെളിയിൽ ചിത്രശലഭങ്ങൾ കളിക്കുന്നത് വിവിധ പോഷകങ്ങൾ ശേഖരിക്കാനാണ്.
ശരീരത്തിലെ ആന്റീന ഉപയോഗിച്ചാണ് ചിത്രശലഭം കാറ്റിന്റെ ഗതിയും പൂന്തേനും കണ്ടുപിടിക്കുന്നത്.
ആന്റിനയുടെ ആകൃതി പല ഇനങ്ങളിലും വ്യത്യസ്തമാണ്.
കാലുകളിലെ 'കീമോറിസപ്റ്റേർസ്'(Chemoreceptors) ഉപയോഗിച്ചാണ് ചിത്രശലഭം രുചി തിരിച്ചറിയുന്നത്.
ശ്രവണോപാധികൾ ചിലയിനം ചിത്രശലഭങ്ങളിൽ മാത്രമാണ് ഉള്ളത്.
ചില ഇനങ്ങൾക്ക് ശബ്ദങ്ങളും പുറപ്പെടുവിക്കാൻ സാധിക്കും.
ഫെറമോൺ പോലുള്ള രാസപദാർഥങ്ങൾ ഉപയോഗിച്ച് ചിത്രശലഭങ്ങൾ ആശയവിനിമയം നടത്തുന്നു.
ആവാസവ്യവസ്ഥകൾ
ചിത്രശലഭങ്ങളെ പല സ്ഥലങ്ങളിലും, പല കാലാവസ്ഥകളിലും കാണാൻ സാധിക്കും.
ചതുപ്പ് നിലങ്ങളിലും, പുൽമേടുകളിലും, മഴക്കാടുകൾ എന്നിവിടങ്ങളിലൊക്കെ ഇവയെ കാണാൻ സാധിക്കും.
മിക്ക ഇനം ചിത്രശലഭങ്ങളേയും ഉഷ്ണമേഖലാ പ്രദേശങ്ങളിലാണ് കണ്ട് വരുന്നത്. 'കോമൺ ആൽബട്രോസ്' ശലഭങ്ങൾ ദേശാടനത്തിനിടയിൽ വിശ്രമിക്കുന്നു.
പ്രതികൂല കാലാവസ്ഥയെ നേരിടാൻ ചിത്രശലഭങ്ങൾ ദേശാടനം നടത്താറുണ്ടെന്ന് കരുതപ്പെടുന്നു .
ചില ഇനം ചിത്രശലഭങ്ങൾ വളരെ ചെറിയ ദൂരം സഞ്ചരിക്കുന്നു മറ്റു ചിലത് കൂടുതൽ ദൂരവും.
മെക്സിക്കോയിൽനിന്നും വടക്കേ അമേരിക്കയിലേക്കും ദക്ഷിണ കാനഡയിലേക്കും ദേശാടനം നടത്തുന്ന മൊണാർക്ക് ചിത്രശലഭങ്ങളാണ് ഏറ്റവും ദൂരം സഞ്ചരിക്കാറുള്ളത്, അവ ഏകദേശം 4000 മൈലുകളോളം സഞ്ചരിക്കുന്നു.
മൊണാർക്ക് ചിത്രശലഭത്തിന് നിർത്താതെ ആയിരം കിലോമീറ്റർ വരെ സഞ്ചരിക്കാൻ കഴിയുമെന്ന് തെളിഞ്ഞിട്ടുണ്ട്.
ഇന്ത്യൻ ഉപദ്വീപിൽ മഴക്കാലത്ത് കാണാൻ ഭംഗിയുള്ളതും വലിയ തോതിലുള്ളതുമായ ദേശാടനങ്ങൾ കാണപ്പെടാറുണ്ട്.
കേരളത്തിൽ പശ്ചിമഘട്ടത്തിന്റെ ഭാഗമായ ന്യൂഅമരമ്പലം സംരക്ഷിതവനമേഖലയിൽ നടന്ന പഠനങ്ങളിൽ വെള്ളപഫിൻ , ആൽബട്രോസ് ശലഭങ്ങൾ , കാട്ടുപാത്ത , നീലക്കുടുക്ക എന്നീ ചിത്രശലഭങ്ങൾ കൂട്ടത്തോടെ ദേശാടനത്തിൽ ഏർപ്പെടുന്നത് നിരീക്ഷിച്ചിട്ടുണ്ട്.
ഒരു മിനിട്ടിൽ പരമാവധി നൂറ്റിഅറുപത് ശലഭങ്ങൾ വരെ തുടർച്ചയായി ദേശാടനത്തിൽ ഏർപ്പെടുന്നതായി രേഖപ്പെടുത്തിയിട്ടുണ്ട്.
ആറളം വന്യജീവിസങ്കേതത്തിൽ 2000 ഡിസംബർ മുതൽ ശലഭദേശാടനത്തെക്കുറിച്ചുള്ള പഠനങ്ങൾ നടന്നു വരുന്നു .
ആൽബട്രോസ് ശലഭങ്ങൾ നവംബർ ,ഡിസംബർ മാസങ്ങളിൽ കൂർഗ് മലനിരകളിൽനിന്നും ദേശാടനം ആരംഭിച്ച് ആറളം വന്യജീവി സംരക്ഷണ കേന്ദ്രം വഴി വയനാടൻ കാടുകളിലേക്കും അവിടെ നിന്നും മലപ്പുറം ജില്ലയിലെ നിലമ്പൂർ വനങ്ങളിലൂടെ സൈലന്റ്‌വാലി വഴി നീലഗിരി കുന്നുകളിലേക്കും സഞ്ചരിക്കുന്നു എന്നായിരുന്നു കരുതിയിരുന്നത്.
എന്നാൽ പുതിയ പഠനങ്ങൾ അനുസരിച്ച് ഇവ പക്ഷികളെപ്പോലെ കാലാവസ്ഥ അനുസരിച്ച് ഒരു സ്ഥലത്ത് നിന്ന് മറ്റൊരിടത്തിലേക്കു സഞ്ചരിക്കുന്നതല്ല എന്നും ഇവ തിരിച്ച് പോകുന്നില്ല എന്നും കണ്ടെത്തീട്ടുണ്ട്.
ചൂടു കൂടിയ മലയുടെ ചില പ്രദേശങ്ങളിൽ നിന്ന് താഴോട്ട് കൂട്ടമായി പറക്കുന്നതായി മാത്രമാണ് മനസ്സിലക്കീട്ടുള്ളത് കൃത്മ്മായും ഇവ ആറളം ചീങ്കണ്ണിപ്പുഴയ്ക്കരികിലേക്ക് എവിടെ നിന്നാൺ` വരുന്നത് എന്ന് മനസ്സിലാക്ക്കൻ കഴിഞ്ഞിട്ടില്ല.
2016 ജനുവരി 15,16 തീയതികളിൽ മലബാർ നാച്വറൽ ഹിസ്റ്ററി സൊസൈറ്റിയും വനം വകുപ്പും സമ്യുക്തമായി നടത്തിയ പൂമ്പാറ്റ സർവേയിൽ അഞ്ചു മിനുട്ടിൽ പതിനായിരത്തിലേറെ എന്ന തോതിൽ  അൽബ്രട്ടോസ് ശലഭങ്ങൾ മൈഗ്രേഷൻ നടത്തുന്നതായി കണ്ടെത്തി.
നീർച്ചാലുകളുടെയും അരുവികളുടെയും ഓരം ചേർന്നാണ് ചിത്രശലഭങ്ങൾ സഞ്ചരിക്കുന്നത്.
കാട്ടുപാതകൾക്ക് സമാന്തരമായും ഇവ കൂട്ടത്തോടെ സഞ്ചരിക്കാറുണ്ട്.
സഞ്ചാര സമയം നിർണ്ണയിക്കുന്നതിൽ സൂര്യന് പ്രാധാന്യമുണ്ട്.
വെയിലിനു ചുടുപിടിക്കുന്നതോടെ ദൃശ്യമാകുന്ന ദേശാടനം ഉച്ചസമയത്തോടെ ദ്രുതഗതിയിലാവുകയും വെയിൽ താഴുന്നതോടെ നിലയ്ക്കുകയും ചെയ്യുന്നതായി നിരീക്ഷിച്ചിട്ടുണ്ട്.
ആകാശം മേഘാവൃതമാകുമ്പോൾ ഇവയുടെ സഞ്ചാരം നിലയ്ക്കുകയും ചെയ്യുന്നു.
സമീപകാലങ്ങളിൽ ഹൈഡ്രജന്റെ ഐസോടോപ്പുകളും ചിത്രശലഭങ്ങളുടെ ദേശാടനത്തെക്കുറിച്ച് പഠിക്കാൻ ഉപയോഗിക്കുന്നു.
സൂര്യപ്രകാശം ഉപയോഗിച്ചാണ് ചിത്രശലഭങ്ങൾ ദിശ മനസ്സിലാക്കുന്നത്.
മേഘങ്ങൾ സൂര്യപ്രകാശം പൂർണ്ണമായി തടയുമ്പോഴും ചിത്രശലഭങ്ങൾക്ക് അവശേഷിക്കുന്ന സൂര്യപ്രകാശം ഉപയോഗിച്ച് ദിശ മനസ്സിലാക്കാൻ സാധിക്കും.
ശലഭങ്ങളുടെ ദേശാടനത്തിനു പിന്നിലെ യഥാർത്ഥ കാരണങ്ങൾ പൂർണ്ണമായും തെളിയിക്കപ്പെട്ടിട്ടില്ല .
ആഹാരദൗർലഭ്യവും കാലാവസ്ഥാ മാറ്റങ്ങളുമാണ് പൊതുവെയുള്ള കാരണങ്ങളായി പറയുന്നത്.
അർദ്ധതരിശുനിലങ്ങളിലാണ് ദേശാടനം നടത്തുന്ന ചിത്രശലഭങ്ങളെ അധികവും കണ്ടുവരുന്നത്.
ഈ സ്ഥലങ്ങളിൽ പെറ്റുപെരുകുന്ന കാലം ഹ്രസ്വമായതിനാലാണ് ഇവിടുത്തെ ചിത്രശലഭങ്ങൾ ദേശാടനം നടത്തുന്നത്.
വാസസ്ഥലമായ ചെടികളുടെ ആയുർദൈർഘ്യവും ദേശാടനത്തെ സ്വാധീനിക്കുന്നതായി കണ്ടുവരുന്നു.
സ്വയരക്ഷ
രൂപാന്തരീകരണത്തിന്റെ വിവിധ ദശകളിൽ പല ഭീഷണികളും നേരിടേണ്ടതുണ്ട്.
പാരാസൈറ്റുകൾ, രോഗങ്ങൾ, പരിസ്ഥിതി സംബന്ധമായ പ്രശ്നങ്ങൾ  ഈ ഭീഷണികളിൽ ചിലതാണ്.
ഇവയിൽനിന്നും രക്ഷ നേടാൻ ചിത്രശലഭങ്ങൾ വിവിധ വഴികൾ ഉപയോഗിക്കുന്നു.
കണ്ണുപോലെ തോന്നിക്കുന്ന ചിറകിന്റെ ഭാഗം വഴന ശലഭത്തന്റെ നീലകടുവയെ അനുകരിക്കുന്ന രൂപം
വിവിധതരം രാസപദാർഥങ്ങളാണ് സ്വയരക്ഷയ്ക്കായി കൂടുതൽ ചിത്രശലഭങ്ങളും ഉപയോഗിക്കുന്നത്.
ഈ രാസപദാർഥങ്ങൾ ചെടികളിൽ നിന്നാണ് ചിത്രശലഭങ്ങൾക്ക് ലഭിക്കുന്നത്.
ചില ചെടികൾ സസ്യഭുക്കുകളായ മൃഗങ്ങളിൽനിന്ന് രക്ഷപെടാൻ ചില വിഷപദാർഥങ്ങൾ ഉപയോഗിക്കുന്നു.
ഇതിൽനിന്നാവാം ചിത്രശലഭങ്ങൾ തങ്ങളുടെ സുരക്ഷക്കായി സംവിധാനങ്ങൾ രൂപപ്പെടുത്തിയതെന്ന് കരുതപ്പെടുന്നു.
ഇലകളുടെ നിറങ്ങളുള്ള ചിത്രശലഭങ്ങൾ ശത്രുക്കളിൽനിന്ന് രക്ഷപെടാൻ ഇലകളിൽ ചേർന്ന് നിൽക്കുന്നു.
ഓക്ക്ലീഫ് ചിത്രശലഭം ഇതിനൊരു ഉദാഹരണമാണ്.
ഇതുപോലെ വിഷമയമല്ലാത്തവയും  ഭക്ഷണയോഗ്യവുമായ വഴന ശലഭം ഇരപിടിയൻമാരിൽ നിന്നും രക്ഷനേടാൻ  ഭക്ഷണയോഗ്യമല്ലാത്ത നീലക്കടുവയെയും അരളി ശലഭത്തെയും അനുകരിക്കുന്നതും കാണാം.
കണ്ണുപോലെ തോന്നിക്കുന്ന ചില ചിത്രശലഭങ്ങളുടെ ചിറകിലെ ഭാഗങ്ങളും സ്വയരക്ഷക്ക് വേണ്ടിയുള്ളതാണ്.
ഇതു ശത്രുക്കളുടെ ശ്രദ്ധ തിരിച്ചുവിടാൻ സഹായിക്കുന്നു.
മറ്റൊരു സിദ്ധാന്തം പറയുന്നത് ചിലന്തിയെപ്പോലുള്ള ജീവികളിൽ നിന്നും രക്ഷ നേടാനാണെന്നാണ്.
കണ്ണാണെന്ന് തെറ്റിദ്ധരിച്ച് മുന്നോട്ട് അടുക്കുന്ന ചിലന്തികളെ അടുത്തെത്തുന്നതിന് മുൻപ് കാണാനും അവയിൽ നിന്ന് രക്ഷപെടാനും ഇതുവഴി ചിത്രശലഭങ്ങൾക്ക് സാധിക്കുന്നു..
ചിത്രശലഭത്തിന്റെ ചിറകുകൾ ശത്രുക്കളെ ഒഴിവാക്കാനായി പെട്ടെന്ന് പറക്കുന്നതിന്റെ ഗതി മാറ്റാനും ഉപയോഗിക്കുന്നു.
ചിത്രശലഭങ്ങൾ ലെപിഡോപ്ടെറാ(Lepidoptera) എന്ന ഗോത്രത്തിൽ(order) പെടുന്നു.
ഈ ഗോത്രത്തിൽ പെടുന്ന 1800 ഓളം വർഗം(species) ശലഭങ്ങളെ 128 കുടുംബങ്ങളിലായി(families) പെടുത്തിയിരിക്കുന്നു.
128 കുടുംബങ്ങളെ 47 തറവാടുകളിൽ(superfamilies) പെടുത്തിയിരിക്കുന്നു.
ചിത്രശലഭങ്ങൾ റൊപലോസീറ(Rhopalocera)എന്ന ഉപഗോത്രത്തിൽ (suborder) പെടുന്നു.
പ്രധാനപ്പെട്ട 5 ചിത്രശലഭകുടുംബങ്ങൾ താഴെ പറയുന്നവയാണ്
പാപ്പിലിയോനി
ടെ
നിംഫാലിടെ
ലൈക്കെനിടെ
ഹെസ്പെരിടെ
പീയറിടെ നിശാശലഭങ്ങൾ
ചിത്രശലഭങ്ങൾ, നിശാശലഭങ്ങൾ (Moth) എന്നിവയെപ്പറ്റി പലപ്പോഴും ആശയക്കുഴപ്പം ഉണ്ടാകാറുണ്ട്.
ഇവയെ തമ്മിൽ തിരിച്ചറിയാൻ പല മാർഗ്ഗങ്ങളുണ്ട്.
നിശാശലഭങ്ങളെ സാധാരണ രാത്രികാലങ്ങളിലാണ് കാണാറുള്ളത് ചിത്രശലഭങ്ങളെ പകലും.
നിശാശലഭങ്ങളുടെ സ്പർശിനികളിലും ശരീരത്തിലും‍ സൂക്ഷ്മങ്ങളായ രോമങ്ങൾ ഉണ്ടാകും.
എന്നാൽ ചിത്രശലഭങ്ങളിൽ അങ്ങനെ തന്നെ രോമങ്ങൾ ഉണ്ടാകാറില്ല.
നിശാശലഭങ്ങൾ സ്പർശകങ്ങൾ തറക്ക് സമാന്തരമായി പിടിക്കുമ്പോൾ ചിത്രശലഭങ്ങൾ അവ കുത്തനെ പിടിക്കുന്നു.
നിശാശലഭങ്ങൾ എവിടെയെങ്കിലും ഇരിക്കുമ്പോൾ ചിറകുവിടർത്തിയിരിക്കുന്നു.
ചിത്രശലഭങ്ങളാകട്ടെ ചിറകുകൾ മുകളിലേയ്ക്ക് കൂട്ടിവയ്ക്കുന്നു.
മറ്റു വിശേഷങ്ങൾ
നിശാശലഭങ്ങളിലും ചിത്രശലഭങ്ങള്ലുിലും കൂടി 1,40,000 ഇനങ്ങളുണ്ട്.
അതിൽ 17,200 എണ്ണം ചിത്രശലഭങ്ങളാണ്.
ഇന്ത്യയിൽ അഞ്ചു കുടുംബങ്ങളിലായി ആയിരത്തി അഞ്ഞൂറീലേറെ ചിത്രശലഭങ്ങൾ കണ്ടുവരുന്നു.
കേരളത്തിൽ ഏതാണ്ട് 322 ഇനങ്ങളെ തിരിച്ചറിഞ്ഞിട്ടുണ്ട്.
ഇന്ത്യയിലെ ഏറ്റവും ചെറിയ ശലഭമായ രത്നനീലിയും ഇന്ത്യയിലെ ഏറ്റവും വലിയ ചിത്രശലഭമായ ഗരുഡശലഭവും കാണപ്പെടുന്നതും കേരളത്തിലാണ്.
കേരളത്തിൽ ഏറ്റവും കൂടുതൽ ചിത്രശലഭങ്ങളെ കാണുന്നത് ആറളം വന്യജീവി സങ്കേതത്തിലാണു്.
ആഗസ്റ്റ് - സെപ്തമ്പർ മാസങ്ങളിലാണു് ഇവ ധാരാളമായി കാണപ്പെടുന്നതു്.
ചിത്രശാല ചിത്രങ്ങൾ മെക്സിക്കോയിലെ ചിത്രശലഭങ്ങൾ മൊണാർക്ക് ചിത്രശലഭം സീനിയ പൂവിൽ കേരളത്തിൽ പൊതുവെ കണ്ടുവരുന്ന ഒരു ചിത്രശലഭം നാരകക്കാളി ഇലമുങ്ങിശലഭം ചിത്രശലഭം
ലാർവ‍ പാപ്പിലിയോ മാചൊൻ പ്രൊസെർപിനസ് പ്രൊസെർപിന പീരിസ് ബ്രാസികെ ഫലെറ ബുസെഫല ഇനാചിസ് ഐഒ സ്പിങ്ക്സ് ലിങുസ്റ്റ്രി [സെറാമികാ പിസി അക്രൊനിക്ട ലെപൊറിന ഡീൽപ്പിയ എല്പെനൊർ നാരകക്കാളി(Common Mormon) മഴനനഞ്ഞിരിക്കുന്ന ലാർവ
പൂമ്പാറ്റ ചെടി ചിത്രശലഭത്തിന്റെ രൂപമുള്ള ഇലകളുള്ള ചെടി ഇതും കാണുക ചിത്രശലഭ കുടുംബങ്ങൾ ചിത്രശലഭങ്ങളുടെ പട്ടിക‎ ശലഭനിരീക്ഷണം അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Lepidoptera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Lepidoptera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചിത്രശലഭം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chithrashalabham_(movie) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കെ.ബി. മധു സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളം ചലച്ചിത്രമാണ് ചിത്രശലഭം .
ആനന്ദ് എന്ന ഹിന്ദി ചലച്ചിത്രത്തെ അടിസ്ഥാനമാക്കി  നിർമ്മിക്കപ്പെട്ട ചിത്രത്തിൽ ജയറാം , ബിജു മേനോൻ എന്നിവർ പ്രധാന വേഷങ്ങൾ ചെയ്തു.
മരണാസന്നനായ ഒരു രോഗിയും ഡോക്ടറും തമ്മിലുള്ള ഹൃദയബന്ധമാണ് കഥാതന്തു.
ദേവൻ ബിജു മേനോൻ ...
ഡോക്ടർ സന്ദീപ് ദേവൻ ...
ഡോക്ടർ രവീന്ദ്രൻ ജോമോൾ ...
ദീപ സുകുമാരി ...
മരിയ കലാഭവൻ മണി ...
ബക്കർ പരപ്പനങ്ങാടി മാടമ്പ് കുഞ്ഞുകുട്ടൻ External links Chitrashalabham ഇന്റർനെറ്റ് മൂവി ഡാറ്റാബേസിൽ
ചിത്രശലഭങ്ങളുടെ വീട് ഇംഗ്ലീഷ് വിലാസം https://ml.wikipedia.org/wiki/Chithrashalabhangalude_Veedu
പ്രിയ.
എ.എസ് രചിച്ച ബാലസാഹിത്യ കൃതിയാണ് ചിത്രശലഭങ്ങളുടെ വീട് .
2006ൽ ഈ കൃതിയ്ക്ക് ബാലസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു.
അവലംബം ↑ http://www.puzha.com/malayalam/bookstore/content/books/html/utf8/4139.html%5Bപ്രവർത്തിക്കാത്ത+കണ്ണി%5D ↑ http://www.keralasahityaakademi.org/ml_aw13.htm
ചിത്രാ ഗണേഷ് ഇംഗ്ലീഷ് വിലാസം https://ml.wikipedia.org/wiki/Chitra_Ganesh
സ്ത്രീപക്ഷ ഇടപെടലുകൾ കൊണ്ട് ശ്രദ്ധേയയായ ചിത്രകാരിയാണ് ചിത്രാ ഗണേഷ് (ജനനം.  1975).
പ്രതിഷ്ഠാപനം, വര, കാർട്ടൂൺ, ഡിജിറ്റൽ മാധ്യമം തുടങ്ങിയ ആധുനിക മാധ്യമങ്ങളിൽ കലാസൃഷ്ടികൾ നടത്തുന്നു.
ന്യൂയോർക്ക്, ബ്രൂക്ക്‌ലിൻ കേന്ദ്രീകരിച്ച് കലാ പ്രവർത്തനം നടത്തുന്നു.
അമേരിക്കയിലേക്ക് കുടിയേറിയ ഇന്ത്യൻ വംശജരുടെ മകളാണ്.
ഐവി-ലീഗ് ബ്രൗൺ സർവകലാശാലയിൽ നിന്ന് സാഹിത്യം, സാമൂഹ്യ ശാസ്ത്രം എന്നിവയിൽ  ബിരുദവും കൊളംബിയ സർവകലാശാലയിൽ നിന്ന്   സമകാലീന കലയിൽ മാസ്റ്റർ ബിരുവും നേടി.
വാക്കും ചിത്രങ്ങളും കൊണ്ടുള്ള സൃഷ്ടികൾക്ക് അവരുടെ സാഹിത്യ പശ്ചാത്തലം ഏറെ സഹായിച്ചിട്ടുണ്ട്.
സൃഷ്ടികൾ കൊച്ചി മുസിരിസ് ബിനാലെ 2018
കൊച്ചി-മുസിരിസ് ബിനാലെ നാലാം ലക്കത്തിന്റെ പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലാണ് ചിത്ര ഗണേഷിൻറെ ' മൈത്രേയ; സ്കോർപീൻ ജെസ്റ്റർ' എന്ന പ്രതിഷ്ഠാപനം ഒരുക്കിയിരിക്കുന്നത്.
കാർട്ടൂണിലൂടെ അവതരിപ്പിച്ചിരുന്ന അമർചിത്ര കഥകളെ സ്ത്രീപക്ഷ വീക്ഷണ കോണിൽ നിന്ന് സമീപിക്കുകയാണ് ചിത്ര അവതരിപ്പിച്ചിരിക്കുന്ന ദൃശ്യ പ്രതിഷ്ഠാപനം.
പല നിറത്തിലുള്ള വരകൾ കൊണ്ടുള്ള ഗ്രാഫിക്സും മനസ്സിനെ സ്വാധീനിക്കുന്ന സംഗീതവുമെല്ലാം കൊണ്ട് ആകർഷണീയമാണത്.
ഭിത്തിയുടെ മൂന്നു വശത്തും ഈ ദൃഷ്യപ്രതിഷ്ഠാപനത്തിൻറെ ഓരോ ഭാഗങ്ങളായി അവതരിപ്പിച്ചിരിക്കുന്നു.
ന്യൂയോർക്കിലെ റോബിൻ മ്യൂസിയത്തിലെ ഹിമാലയൻ, ബുദ്ധിസ്റ്റ് കലാപ്രദർശനങ്ങൾ ഈ രചനയെ സ്വാധീനിച്ചിട്ടുണ്ട്.
ബുദ്ധൻറെ ഭാവി രൂപമെന്ന് വിശേഷിക്കപ്പെടുന്ന മൈത്രേയനുമായി ചുറ്റിപ്പറ്റിയാണ് വീഡിയോ പ്രതിഷ്ഠാപനം.
ന്യൂയോർക്കിലെ റൂബിൻ മ്യൂസിയത്തിൽ ബെത്ത് സിട്രോൺ ക്യൂറേറ്റ് ചെയ്ത പ്രദർശനത്തിൽ 'ദി സ്കോർപീൻ ജെസ്റ്റർ' എന്ന പേരിലാണ് ഈ സൃഷ്ടിയുടെ ആദ്യ രൂപം പ്രദർശിപ്പിക്കുന്നത്.
ആയിരക്കണക്കിന് ആനിമേഷൻ ദൃശ്യങ്ങൾ മാറി മാറി കാഴ്ച ലഭിക്കത്തക്ക വിധമായിരുന്നു ഇതിൻറെ സൃഷ്ടി.
കുടിയേറ്റം, അടിച്ചമർത്തൽ, സ്ത്രീ സമത്വം തുടങ്ങിയ ആധുനിക കാലത്തിൻറെ എല്ലാ സ്വത്വ പ്രതിസന്ധികളും ഈ പ്രതിഷ്ഠാപനം ചർച്ച ചെയ്യുന്നുണ്ട്.
സ്കോർപീൻ ജെസ്റ്റർ എന്ന കൈപ്പത്തിയാണ് കേന്ദ്രബിന്ദു.
നവീകരണത്തിൻറെയും രൂപാന്തരണത്തിൻറെയും പ്രതീകമാണ് ഈ കൈപ്പത്തി.
സ്ത്രീപക്ഷ ഇടപെടലുകളായ ബ്ലാക്ക് ലൈവ്സ് മാറ്റർ, മീടൂ, പുസ്സി റയട്ട് തുടങ്ങിയവയെ എല്ലാം ഈ പ്രതിഷ്ഠാപനം പ്രതിനിധീകരിക്കുന്നുണ്ട്.
അവലംബം ↑ ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018 ↑ ↑ ↑ ↑ പുറം കണ്ണികൾ http://www.chitraganesh.com/ Chitra Ganesh at Gallery Nature Morte Chitra Ganesh at The Arts Trust Review of work Online Magazine Chitra Ganesh at Wavehill.org Further information, texts and images from the Saatchi Gallery Archived 2013-05-15 at the Wayback Machine .
Chitra Ganesh on ArtNet.com Chitra Ganesh at Haas Fischer Archived 2008-03-27 at the Wayback Machine .
Chitra Ganesh: Eyes of Time at the Brooklyn Museum 2014 യൂട്യൂബിൽ
ചിത്രാംഗദ
ചിത്രാംഗദ മണിപ്പൂർ ( മഹാഭാരതത്തിൽ മണലൂർ എന്നാണ്) മഹാരാജാവായ ചിത്രവാഹനന്റെ പുത്രിയും അർജുനന്റെ പത്നിയുമായിരുന്നു.
മഹാഭാരതത്തിലെ ആദി പർവ്വത്തിൽ ചിത്രാംഗദ പരാമർശിക്കപ്പെടുന്നു.
ചിത്രാംഗദയെ കേന്ദ്രകഥാപാത്രമാക്കിയുളള കലാശില്പങ്ങൾ അനവധിയാണ്.
ഇവയിൽ ശ്രദ്ധേയമായത്  1892-ൽ രബീന്ദ്രനാഥ് ടാഗോർ എഴുതിയ ചിത്രാംഗദ എന്ന നൃത്തനാടകവും, ഇതിനെ ആസ്പദമാക്കി  ഈയടുത്ത കാലത്ത് ഋതുപർണ ഘോഷ് നിർമിച്ച   സിനിമയുമാണ്.
മഹാരാജാവ് ചിത്രവാഹനന്റെ പൂവ്വികർ ശിവനെ പ്രസാദിപ്പിച്ച് വരം നേടിയിരുന്നു- തങ്ങളുടെ വംശത്തിൽ പുത്രന്മാർ മാത്രമേ ജനിക്കൂ എന്ന്.
പല തലമുറകളോളം വരം ഫലിച്ചെങ്കിലും ചിത്രവാഹനന്റെ കാര്യത്തിൽ അതു പിഴച്ചു.
നിരാശനാകാതെ മഹാരാജാവ് പുത്രിയെ പുത്രനായി അംഗീകരിച്ച്  പുരുഷോചിതമായ എല്ലാ വിദ്യകളും അഭ്യസിപ്പിച്ചു.
ചിത്രാംഗദ യുദ്ധമുറകളിൽ അതി സമർഥയായിത്തീന്നു.
യാദൃച്ഛികമായി അർജുനനെ കാണാനിടവന്ന ചിത്രാംഗദ അയാളിൽ അനുരക്തയായി.
അർജുനനുമായുളള വിവാഹത്തിന് ചിത്രവാഹനൻ ഒരു നിബന്ധന വെച്ചു അവർക്കുണ്ടാകുന്ന പുത്രൻ മാതാവിനോടൊത്ത് മണിപ്പൂരിൽ താമസിക്കുമെന്നും പ്രായപൂർത്തിയാവുമ്പോൾ മണിപ്പൂരിലെ രാജാവാകുമെന്നും.
ഈ നിബന്ധന അർജുനൻ അംഗീകരിച്ചു.
ചിത്രാംഗദയുടേയും അർജുനന്റേയും മകനാണ് ബഭ്രുവാഹനനൻ.
അശ്വമേധിക പർവ്വത്തിൽ ഈ മൂന്നു കഥാപാത്രങ്ങളും വീണ്ടും പ്രത്യക്ഷപ്പെടുന്നുണ്ട്.
ബഭ്രുവാഹനൻ അർജുനനെ അമ്പെയ്തു കൊല്ലുകയും പിന്നീട് ഉലൂപി മൃതസഞ്ജീവിനി രത്നമുപയോഗിച്ച് അർജുനനെ പുനരുജ്ജീവിപ്പിക്കയുമുണ്ടായി.
ചിത്രാംഗദ അർജുനനോടൊപ്പം പാണ്ഡവരാജധാനിയിലേക്കു ചെന്നു.
അവിടെ ചിത്രാംഗദയുടെ പ്രധാന ചുമതല ഗാന്ധാരിയെ സേവിക്കലായിരുന്നു.
പാണ്ഡവരുടെ മഹാപ്രസ്ഥാനത്തിനു ശേഷം ചിത്രാംഗദ മണിപ്പൂരിലേക്കു തിരിച്ചു പോയെന്ന് മഹാപ്രസ്ഥാന പർവ്വത്തിൽ പറയുന്നു.
സമകാലീന പ്രസക്തി
അർജുനനെ തന്നിലേക്ക് ആകഷിക്കാനായി കാമദേവനെ പ്രസാദിപ്പിച്ച്  അനന്യ സാധാരണമായ സ്ത്രീസൌന്ദര്യം നേടിയെടുത്ത ചിത്രാംഗദയുടെ അന്തർദ്വന്ദങ്ങൾ ടഗോറിന്റെ രചനയിലുണ്ട്.
ബാഹ്യസൌന്ദര്യത്തിലുപരി  തന്റെ  സ്വതസ്സിദ്ധമായ രൂപവും ഭാവവും കൊണ്ടാണ്  പ്രണയസാഫല്യം നേടേണ്ടതെന്ന് ചിത്രാംഗദക്ക് ബോധ്യമാകുന്നു.
സ്വവർഗ്ഗാനുരാഗം സവിസ്തരമായ   ചർച്ചകൾക്ക് വിഷയീഭവിക്കുന്ന ഇക്കാലത്ത്  ചിത്രാംഗദയുടെ  അന്തർദ്വന്ദത്തിന്റെ പശ്ചാത്തലത്തിൽ സ്വവർഗ്ഗാനുരാഗിയായ രുദ്രൻ എന്ന നടന്റെ മാനസിക പീഡകൾ ഋതുപർണ്ണ ഘോഷ് തന്റെ ചലച്ചിത്രത്തിൽ കൈകാര്യം ചെയ്യുന്നു.
ചിത്രസേനൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മഹാഭാരതത്തിലെ ഒരു കഥാപാത്രം.
ധൃതരാഷ്ട്രരുടെ 100 പുത്രന്മാരിലൊരാൾ.
ഇദ്ദേഹം ദ്രൗപദീ സ്വയംവരത്തിൽ സന്നിഹിതനായിരുന്നു.
ധർമ്മപുത്രരും ദുര്യോധനനും തമ്മിൽ ചൂതുകളിച്ചപ്പോൾ ചിത്രസേനനും അതിനൊപ്പം ഉണ്ടായിരുന്നു.
മഹാഭാരതയുദ്ധത്തിൽ ഭീമസേനനാൽ കൊല്ലപ്പെട്ടു.
ചിത്രാ ബാനർജി ദിവാകാരുണി
ചിത്രാ ബാനർജി ദിവകാരുണി (യഥാർത്ഥ നാമം ചിത്രലേഖ ബാനർജി) എന്ന ഇന്തോ-അമേരിക്കൻ എഴുത്തുകാരി 1956 ജൂലൈ 29ന് കൊൽക്കത്തയിൽ ജനിച്ചു.
ചെറുകഥ, കവിത, ഉപന്യാസം, നോവൽ തുടങ്ങി വിവിധ രചനാ വിഭാഗങ്ങളിൽ പ്രാവീണ്യം തെളിയിച്ച ഇവർ ശ്രദ്ധേയയായ ഒരു കോളമിസ്റ്റും ഹൂസ്റ്റൺ യൂണിവേഴ്സിറ്റിയിലെ പ്രൊഫസ്സറുമാണ്.
അറേഞ്ച്ഡ് മാരിജ് എന്ന ഇവരുടെ ചെറുകഥാസമാഹാരം 1995ലെ അമേരിക്കൻ ബുക്ക് അവാർഡ് നേടിയിരുന്നു.
ഇവർ രചിച്ച ദി മിസ്ട്രസ് ഓഫ് സ്‌പൈസസ്, സിസ്റ്റർ ഓഫ് മൈ ഹാർട്ട് എന്നീ നോവലുകളും ദി വേഡ് ലവ് എന്ന ചെറുകഥയും ചലച്ചിത്രങ്ങളായി നിർമ്മിച്ചിട്ടുണ്ട്.
മിസ്ട്രസ് ഓഫ് സ്‌പൈസസ് എന്ന നോവൽ ഓറഞ്ച് പ്രൈസിന് ഷോർട് ലിസ്റ്റ് ചെയ്യപ്പെട്ടിരുന്നു.
നിലവിൽ സിസ്റ്റർ ഓഫ് മൈ ഹാർട്ട്, ഒലിയാണ്ടെർ ഗേൾ, പാലസ് ഓഫ് ഇല്ല്യൂഷൻസ്, വൺ അമേസിങ് തിങ് എന്നീ കൃതികൾ ചലച്ചിത്രങ്ങളായും ടെലിവിഷൻ പരമ്പരകളായും നിർമ്മിക്കാൻ തയ്യാറാക്കപ്പെട്ടുകൊണ്ടിരിക്കുന്നു.
ചിത്രാ ബാനർജിയുടെ കൃതികൾ പ്രധാനമായും ഇന്ത്യൻ-അമേരിക്കൻ സാഹചര്യങ്ങളെയും ദക്ഷിണേഷ്യൻ കുടിയേറ്റക്കാരുടെ ജീവിതങ്ങളേയും അടിസ്ഥാനമാക്കിയുള്ളവയാണ്.
1956ൽ കൊൽക്കത്തയിൽ ജനിച്ച ചിത്രലേഖ, 1976ൽ കൊൽക്കത്ത യൂണിവേഴ്സിറ്റിയിൽ നിന്നും ബിരുദം പൂർത്തിയാക്കി.
അതെ വർഷം തന്നെ അമേരിക്കയിലെ റൈറ്റ് സ്റ്റേറ്റ് യൂണിവേഴ്സിറ്റിയിൽ ഉപരിപഠനത്തിനായി ചേർന്നു.
പഠനകാലത്ത് ആയയായും ബേക്കറിത്തൊഴിലാളിയായും മറ്റും ജോലി ചെയ്തിരുന്ന ചിത്ര, കലിഫോർണിയ യൂണിവേഴ്സിറ്റിയിൽ ടീച്ചിങ് അസിസ്റ്റൻറ്  ആയും ലോസ് ആൾട്ടോസിലെ ഫുട് ഹിൽ കോളേജിലും ദയാബ്ലോ വാലി കോളേജിലും അധ്യാപികയായും സേവനം ചെയ്തിട്ടുണ്ട്.
1985ൽ ബെർക്ക്ലീയിലെ യൂണിവേഴ്സിറ്റി ഓഫ് കലിഫോർണിയയിൽ നിന്നും ഡോക്ടറേറ്റ് നേടി.
ക്രിസ്റ്റഫർ മാർലോയെ കുറിച്ചുള്ള ഗവേഷണത്തിനാണ് ചിത്രയ്ക്ക് ഡോക്ടറേറ്റ് ലഭിച്ചത്.
ഇപ്പോൾ ഹൂസ്റ്റണിൽ താമസമാക്കിയിട്ടുള്ള ചിത്രാ ബാനർജി ഹൂസ്റ്റൺ യൂണിവേഴ്സിറ്റിയിലെ മക് ഡേവിഡ് പ്രൊഫസർ ഓഫ് ക്രിയേറ്റിവ് റൈറ്റിങ്  ആയി ജോലി ചെയ്യുന്നു.
1991ൽ സ്ഥാപിതമായ മൈത്രി എന്ന സഹായ സംഘടനയുടെ സഹസ്ഥാപകയും മുൻ പ്രസിഡന്റുമാണ് ഇവർ.
ഈ സംഘടന ഗാർഹിക പീഡനം നേരിടുന്ന ദക്ഷിണേഷ്യൻ വനിതകളുടെ സംരക്ഷണത്തിനായി പ്രവർത്തിക്കുന്നു.
മൈത്രിയുടെയും മറ്റൊരു സംഘടനയായ ദയയുടെയും (ഹൂസ്റ്റൺ) ഉപദേശക സമിതി അംഗമാണ് ഇവർ.
ഹൂസ്റ്റണിലെ പിന്നാക്ക വിഭാഗത്തിൽപ്പെട്ട ഇന്ത്യൻ വിദ്യാർത്ഥികളുടെയിടയിലെ  സാക്ഷരതാപ്രവർത്തനങ്ങൾക്കു നേതൃത്വം നൽകുന്ന പ്രഥം എന്ന സംഘടനയിലും ഇവർ പ്രവർത്തിക്കുന്നു.
ഭർത്താവ്   മൂർത്തിക്കൊപ്പം ഹൂസ്റ്റണിൽ ജീവിക്കുന്ന ചിത്രാ ബാനർജിക്കു അഭയ്, ആനന്ദ് എന്നിങ്ങനെ രണ്ടു മക്കളുണ്ട്.
ഇവരുടെ പേരുകൾ ചിത്രയുടെ ചില നോവലുകളിൽ പരാമർശിച്ചിട്ടുണ്ട്.
പ്രധാന കൃതികൾ നോവലുകൾ
അറേഞ്ച്ഡ് മാരിജ്: സ്റ്റോറീസ് (1995) ദി മിസ്ട്രസ് ഓഫ് സ്‌പൈസസ് (1997) സിസ്റ്റർ ഓഫ് മൈ ഹാർട്ട് (1999) ദി അൺനോൺ എറേഴ്സ് ഓഫ് അവർ ലൈവ്സ് (2001) ദി വൈൻ ഓഫ് ഡിസയർ (2002) ക്വീൻ ഓഫ് ഡ്രീംസ് (2004) ദി ലൈവ്സ് ഓഫ് സ്‌ട്രേഞ്ചേഴ്സ് (2005) ദി പാലസ് ഓഫ് ഇല്ല്യൂഷൻസ്:എ നോവൽ (2008) വൺ അമേസിങ് തിങ് (2010) ഒളിയാണ്ടെർ ഗേൾ (2013) ബിഫോർ വീ വിസിറ്റ്  ദി ഗോഡെസ് (2016) നീല: വിക്ടറി സോങ് (2002) ഗ്രാൻഡ്മാ ആൻഡ് ദി ഗ്രേറ്റ് ഗോർഡ്‌ (2013)
ബ്രദർഹുഡ് ഓഫ് ദി കോഞ്ച് സീരീസ് ദി കോഞ്ച് ബെയറർ (2003) ദി മിറർ ഓഫ് ഫയർ ആൻഡ് ഡ്രീമിങ് (2005) ഷാഡോലാൻഡ് (2009) രചനാസമാഹാരങ്ങൾ
മൾട്ടിട്യൂഡ്: ക്രോസ് കൾച്ചറൽ റീഡിങ്‌സ് ഫോർ റൈറ്റേഴ്‌സ് (1993) വീ റ്റൂ സിംഗ് അമേരിക്ക (1997) കലിഫോർണിയ അൺകവേർഡ്: സ്റ്റോറീസ് ഫോർ ദി ട്വൻറിഫസ്റ്റ് സെഞ്ചുറി (2004) കവിത
ദി റീസൺ ഫോർ നസ്റ്റർഷ്യംസ് (1990) ബ്ലാക് കാൻഡിൽ (1991) ലീവിങ് യൂബാ സിറ്റി (1997) ഇന്ത്യൻ മൂവി, ന്യൂ ജേഴ്‌സി അവാർഡുകൾ
1995: ദി അമേരിക്കൻ ബുക്ക് അവാർഡ്  അറേഞ്ച്‌ഡ് മാരിജ് 1995: പെൻ ഓക്ലാൻഡ് ജോസഫൈൻ മൈൽസ് ലിറ്റററി അവാർഡ്  അറേഞ്ച്‌ഡ് മാരിജ് 1995: ബേ ഏരിയ ബുക്ക് റിവ്യൂവേഴ്‌സ് അവാർഡ് ഫോർ ഫിക്ഷൻ അറേഞ്ച്‌ഡ്  മാരിജ് 1997: ദി അലൻ ഗിൻസ്‌ബെർഗ് പോയട്രി പ്രൈസ് ലീവിങ് യൂബ സിറ്റി: ന്യൂ സെലക്ടഡ് പോയംസ് 1997: മിസ്ട്രസ് ഓഫ് സ്‌പൈസസ്  ഓറഞ്ച് പ്രൈസിന് ഷോർട് ലിസ്റ്റ് ചെയ്യപ്പെട്ടു.
1997: ലോസ് ഏഞ്ചൽസ് ടൈംസ് ബെസ്റ്റ്‌ ബുക്ക്സ് ഓഫ് 1997 മിസ്ട്രസ് ഓഫ് സ്‌പൈസസ് 1998: സിയാറ്റിൽ ടൈംസ് ബെസ്റ്റ്‌ പേപ്പർബാക്ക്സ് ഓഫ് 1998 മിസ്ട്രസ് ഓഫ്  സ്‌പൈസസ് 2003: പുഷ് കാർട്ട് പ്രൈസ് ദി ലൈവ്സ് ഓഫ് സ്‌ട്രേഞ്ചേഴ്‌സ് 2007: ഡിസ്റ്റിംഗ്വിഷ്ഡ് റൈറ്റർ അവാർഡ് - സൗത്ത് ഏഷ്യൻ ലിറ്റററി അസ്സോസ്സിയേഷൻ 2008: യൂണിവേഴ്സിറ്റി ഓഫ് കലിഫോർണിയ ഇൻറർനാഷണൽ ഹൗസ് ബെർക്ക്ലീ അലുമ്‌ന ഓഫ് ദി ഇയർ അവാർഡ് 2009:കൾച്ചറൽ ജ്യുവൽ അവാർഡ് - ഇന്ത്യൻ കൾച്ചർ സെന്റർ, ഹൂസ്റ്റൺ 2011: ലൈറ്റ് ഓഫ് ഇന്ത്യ ജ്യൂറീസ് അവാർഡ് ഫോർ ജേണലിസം ആൻഡ് ലിറ്ററേച്ചർ 2015: പ്രീമിയോ സ്കാനോ അവാർഡ് ഫോർ ലിറ്ററേച്ചർ, ഇറ്റലി അവലംബം ↑ http://www.encyclopedia.com/article-1G2-3416300043/divakaruni-chitra-banerjee-1956.html ↑ http://www.chitradivakaruni.com/
എഡ്രിയൻ സ്മിത്ത് ഇംഗ്ലീഷ് വിലാസം https://ml.wikipedia.org/wiki/Adrian_Smith
ബുർജ് ഖലീഫ , ജിൻ മാഒ ടവർ തുടങ്ങിയ കെട്ടിടങ്ങളുടെ  രൂപരേഖ തയ്യാറാക്കുകയും നിർമ്മാണ മേൽനോട്ടം വഹിക്കുകയും ചെയ്ത സാങ്കേതിക വിദഗ്ദ്ധൻ ആണ് എഡ്രിയൻ സ്മിത്ത് (ജനനം: ഓഗസ്റ്റ് 19 , 1944 ).
ആസൂത്രണത്തിലിരിക്കുന്ന സൗദി അറേബ്യയിലെ 1000 മീറ്റർ പൊക്കമുള്ള കിംഗ്‌ഡം ടവറിന്റെയും , അസൈർബജാൻ ടവറിന്റെയും (1050 മീറ്റർ) നിർമ്മാണ നിയന്ത്രണം സ്മിത്തിനാണു്.
അഡ്രിയാൻ സ്മിത്ത് 1944 ൽ ഷിക്കാഗോയിൽ ജനിച്ചു.
അദ്ദേഹത്തിന് നാലു വയസ്സുള്ളപ്പോൾ കുടുംബം സതേൺ കാലിഫോർണിയയിലേക്ക് താമസം മാറ്റി.
അവിടെ അദ്ദേഹം വളർന്നു.
ചിത്രരചനയിലുള്ള അദ്ദേഹത്തിന്റെ താത്പര്യം മനസ്സിലാക്കിയ അമ്മ വാസ്തുവിദ്യ പഠിക്കാൻ നിർദ്ദേശിച്ചു.
സ്മിത്ത് ടെക്സസ് എ എം യൂണിവേഴ്സിറ്റിയിൽ ചേർന്നു.
കോർപ്സ് ഓഫ് കേഡറ്റുകളുമായി ബന്ധപ്പെട്ടിരിക്കുമ്പോൾ വാസ്തുവിദ്യയിൽ ബിരുദം പഠിക്കുന്നത് തുടർന്നു.
എന്നിരുന്നാലും, ബിരുദം നേടിയില്ല, പകരം 1967 ൽ സ്കിഡ്മോർ, ഓവിംഗ്സ്, മെറിൽ (എസ്ഒഎം) എന്നിവയിൽ ജോലി ചെയ്യാൻ തുടങ്ങി.
1969 ൽ ബിരുദം നേടിയ ചിക്കാഗോ കോളേജ് ഓഫ് ആർക്കിടെക്ചർ ആന്റ് ആർട്‌സിലെ ഇല്ലിനോയിസ് സർവകലാശാലയിൽ നിന്ന് വിദ്യാഭ്യാസം പൂർത്തിയാക്കി.
2013 ൽ ടെക്‌സസ് എ എം യൂണിവേഴ്‌സിറ്റിയിൽ നിന്ന് സ്മിത്തിന് ഓണററി ഡോക്ടറേറ്റ് ഓഫ് ലെറ്റേഴ്സ് ബിരുദം നൽകി.
1967 മുതൽ ഷിക്കാഗോയിലെ സ്‌കിഡ്‌മോർ, ഓവിംഗ്സ് മെറിൽ (എസ്ഒഎം) എന്നിവിടങ്ങളിൽ സ്മിത്ത് വർഷങ്ങളോളം ചെലവഴിച്ചു.
1980 മുതൽ 2003 വരെ ഡിസൈൻ പങ്കാളിയും 2003 മുതൽ 2006 വരെ കൺസൾട്ടിംഗ് ഡിസൈൻ പങ്കാളിയുമായിരുന്നു.
2006 ൽ അദ്ദേഹം അഡ്രിയാൻ സ്മിത്ത് + ഗോർഡൻ ഗിൽ ആർക്കിടെക്ചർ ( AS + GG) സ്ഥാപിച്ചു.
ഇത് അന്താരാഷ്ട്ര തലത്തിൽ ഉയർന്ന പ്രകടനവും ഊർജ്ജ-കാര്യക്ഷമവും സുസ്ഥിരവുമായ വാസ്തുവിദ്യയുടെ രൂപകൽപ്പനയ്ക്കായി സമർപ്പിച്ചിരിക്കുന്നു.
2008-ൽ അദ്ദേഹം എം‌ഇ‌പി കമ്പനിയായ പോസിറ്റിവ് എനർജി പ്രാക്ടീസ് (പി‌ഇ‌പി) സ്ഥാപിച്ചു.
ഇത് ഉയർന്ന പ്രകടനവും ഊർജ്ജ-കാര്യക്ഷമവുമായ വാസ്തുവിദ്യയുടെ പരിസ്ഥിതി എഞ്ചിനീയറിംഗിൽ പ്രത്യേകത പുലർത്തുന്നു.
അവലംബം ↑ ↑ Texas A M {{ cite web }} :  CS1 maint: archived copy as title ( link ) ↑ Texas A M {{ cite web }} :  CS1 maint: archived copy as title ( link )
എഡ്യൂക്കേഷൻ ഇന്റർനാഷണൽ
എഡ്യൂക്കേഷൻ ഇന്റർനാഷണൽ (EI) ഒരു ആഗോള അദ്ധ്യാപക തൊഴിലാളി യൂണിയൻ ആകുന്നു.
പ്രീ പ്രൈമറി തൊട്ട് സർവ്വകലാശാലവരെയുള്ള 30 മില്യൺ വരുന്ന അദ്ധ്യാപകരുടെ 172 രാജ്യങ്ങളിലെയും പ്രദേശങ്ങളിലെയും 401 അംഗസംഘടനകൾ ചേർന്നതാണീ അദ്ധ്യാപകസംഘടന.
ലോകത്തേ ഏറ്റവും വലിയ ഒരു പ്രത്യേക വിഭാഗത്തിനുള്ള സംഘടനയാണിത്.
എഡ്യൂക്കേഷൻ ഇന്റെർനാഷണൽ ആഗോളതലത്തിലുള്ള അദ്ധ്യാപകരുടെയും മറ്റ് വിദ്യാഭ്യാസജീവനക്കാരുടെയും ശബ്ദമാണ്.
വർഗ്ഗവർണ്ണവ്യത്യാസമില്ലാതെ എല്ലാ രാജ്യങ്ങളിലെയും കുട്ടികൾക്ക് ഗുണമേന്മയുള്ള പൊതുവിദ്യാഭ്യാസം ലഭ്യമാകണമെന്ന തത്ത്വം ഉയർത്തിപ്പിടിക്കുന്നു.
വംശീയവിദ്വേഷം, വർഗ്ഗീയത എന്നിവയ്ക്കെതിരെ പരവർത്തിച്ച് സമൂഹത്തിലെ തുല്യതയ്ക്കു വേണ്ടി നിലകൊള്ളുകയും  ലിംഗം, ലൈംഗികവ്യതിയാനം, സാമൂഹ്യസാമ്പത്തികസ്ഥിതി, വർഗ്ഗപരമായതോ പ്രാദേശികമായതോ ആയ ജനനമോ രൂപഘടനയോ അടിസ്ഥാനമാക്കിയുള്ള യാതൊരുവിധ വിവേചനത്തേയും എതിർക്കുന്നു.
ഇതിനുപുറമെ, അന്താരാഷ്ട്രനിലയിൽ, അദ്ധ്യാപകരുടെയും വിദ്യാഭ്യാസജീവനക്കാരുടെയും താത്പര്യങ്ങൾ സംരക്ഷിക്കുന്ന സ്വതന്ത്ര ജനാധിപത്യ സംഘടനകളെ വികസിപ്പിക്കുന്നതിന് സഹായിക്കുന്നു.
ഈ സംഘടൻ വിദ്യാഭ്യാസത്തിലെ സമാനമനസ്ഥിതിയുള്ള മറ്റ് ആഗോളസംഘടകളുമായുള്ള ഐകമത്യത്തിനുവേണ്ടി പ്രവർത്തിക്കുകയും ചെയ്യുന്നു.
1950കൾക്കുമുമ്പ് അന്താരാഷ്ട്രീയ തൊഴിലാളി പ്രസ്ഥാനങ്ങളിൽ അദ്ധ്യാപകരുടെയും മറ്റു വിദ്യാഭ്യാസപ്രവർത്തകരുടെയും അവരുടെ സംഘടനകളുടെയും സാന്നിദ്ധ്യം കുറവായിരുന്നു.
1912ൽ ബെൽജിയത്തിലാണ് ആദ്യമായി ഇന്റർനാഷണൽ കമ്മിറ്റി ഓഫ് നാഷണൽ ഫെഡറേഷൻസ് ഓഫ് ടീച്ചേഴ്സ് ഇൻ പബ്ലിക് സെക്കണ്ടറി സ്കൂൾസ് സ്ഥാപിതമായത്.
അന്താരാഷ്ട്രീയമായി, അത് FIPESO എന്നാണറിയപ്പെട്ടത്.
ആ സംഘടനയുടെ ഫ്രഞ്ച് പേരിന്റെ (The Federation Internationale des Professeurs de l'Enseignement Secondaire Officiel)ചുരുക്കപ്പേരായിരുന്നു ഇത്.
1923ൽ നാഷണൽ എഡ്യൂക്കേഷൻ ഫൗണ്ടേഷൻ, സാൻ ഫ്രാൻസിസ്കോയിൽ വേൾഡ് ഫെഡറേഷൻ ഓഫ് എഡ്യൂക്കേഷൻ അസോസിയേഷൻസ് രുപികരിച്ചു.
പിന്നെ, 1926ൽ, ഇന്റർനാഷണൽ ഫെഡറേഷൻ ഓഫ് ടിച്ചേഴ്സ് അസോസിയേഷൻസ് ഉണ്ടായി.
അതേ വർഷംതന്നെ, ഇന്റർനാഷണൽ ഫെഡറേഷൻ ഓഫ് ട്രേഡ് യൂണിയൻസ് എന്ന സംഘടനയിൽ ഇന്റർനാഷണൽ ട്രേഡ് സെക്രട്ടേറിയറ്റ് ഓഫ് ടീച്ചേഴ്സ് അഫിലിയേറ്റു ചെയ്യപ്പെട്ടു.
പക്ഷെ, ഇത്തരം സംഘറ്റകളിൽ ചിലവ അന്താരാഷ്ട്ര തൊഴിൽ സംഘടനയിൽ ചേർന്നു.
ചില സംഘടനകൾ അന്താരാഷ്ട്ര സംഘടന എന്ന പേരിൽമാത്രമായി നിലനിന്നു വരുന്നുണ്ട്.
എന്നാൽ, അവ പലതും ചില രാജ്യങ്ങളിൽ മാത്രം സ്വാധീനമുള്ളവയായിരിക്കും.
പല പഴയ സംഘടനകളും രണ്ടാം ലോക മഹായുദ്ധത്തോടെ നാമാവശേഷമായി.
രണ്ടാം ലോകമഹായുദ്ധത്തിനുശേഷമാണ് അന്താരഷ്ട്ര തൊഴിലാളി സംഘടനകൾ പുനഃസംഘടിപ്പിക്കപ്പെട്ടത്.
1945 ഒക്ടോബർ മാസത്തിൽ രൂപംകൊണ്ട അന്താരാഷ്ട്ര തൊഴിൽ സംഘടനകളുടെ ഒരുമയായ വേൾഡ് ഫെഡറേഷൻ ഓഫ് ട്രേഡ് യൂണിയൻസ് ഒറ്റ സംഘടനയായി നിലകൊണ്ടു.
പക്ഷെ, അമെരിക്കയിലെയും മറ്റു പറ്റിഞ്ഞാറൻ രാജ്യങ്ങളിലേയും മറ്റും യാഥാസ്ഥിതിക കക്ഷികളുടെ നേതൃത്വത്തിലുള്ള തൊഴിൽസംഘടനകൾ, കമ്യൂണിസ്റ്റ് രാജ്യങ്ങളിലെ തൊഴിൽ സംഘടനകൾ സർക്കാർ നേതൃത്വത്തിലുള്ളവയാണേന്നു വിചാരിച്ചു.
അത്തരം സംഘടനകളെ അന്താരാഷ്ട്രസംഘടനയുമായി സഹകരിപ്പിച്ചാൽ വേൾഡ് ഫെഡറേഷൻ ഓഫ് ട്രേഡ് യൂണിയൻസ് സോവിയറ്റ് യൂണിയന്റെ നിയന്ത്രണത്തിലാകും എന്നവർ ഭയന്നു.
1949ൽ ഇത്തരം സംഘടനകൾ ചേർന്ന് ഇന്റർനാഷണൽ കോൺബ്ബ്ഫെഡറേഷൻ ഓഫ് ഫ്രീ ട്രേഡ് യൂണിയൻസ് എന്ന പേരിൽ മറ്റൊരു സംഘടന രൂപീകരിച്ചു.
ഈ സംഘടന കമ്യൂണിസത്തെയും കമ്യൂണിസസ്റ്റ് ആശയങ്ങളെ അംഗീകരിക്കുന്ന തൊഴിലാളി സംഘടനകളേയും തിരസ്കരിച്ചു.
അന്താരാഷ്ട്രീയ വിദ്യാഭ്യാസ തൊഴിലാളികേന്ദ്രങ്ങളും ഒരു പുനഃസംഘടനയ്ക്കു വിധേയമായി.
WFEA 1946ൽ വേൾഡ് ഒർഗനൈസേഷൻ ഓഫ് ദ ടീച്ചിങ് പ്രൊഫഷൻ എന്ന സംഘടനയായി പേരു മാറ്റി.
ഈ വർഷം തന്നെ, ITST,  WFTUയിൽ അഫിലിയേറ്റു ചെയ്യപ്പെട്ടു.
1948ൽ അനേകം സോഷ്യലിസ്റ്റ് കമ്യൂണിസ്റ്റ് അദ്ധ്യാപക സംഘടനകൾ ചേർന്ന് ബുഡാപെസ്റ്റിൽ വച്ച്, വേൾഡ് ഫെഡറേഷൻ ഓഫ് ടീച്ചേഴ്സ് യൂണിയൻസ് (known as FISE from its French title, Fédération Internationale Syndicale de l'Enseignement) രൂപീകരിച്ചു.
അതേവർഷം കമ്യൂണിസ്റ്റ് വിരുദ്ധരായ അദ്ധ്യാപകസംഘടനകൾ ചേർന്ന് Joint Committee of International Teachers' Federations രൂപികരിച്ചു.
പക്ഷെ, അമെരിക്കയുടെ അപ്രമാദിത്വമുണ്ടായിരുന്ന WOTP എന്ന സംഘടന ഇതിൽ ചേരാൻ വിസമ്മതിച്ചു.
അങ്ങനെ അമേരിക്കൻ ചേരിയിലുള്ള ഒരു സംഘടനയും (WOTP) മറ്റൊരു കമ്യൂണീസ്റ്റ് വിരുദ്ധ സംഘടനയുമായി (ICFTU)അവ നിലനിന്നു.
എഡ്യൂക്കേഷൻ ഇന്റർനാഷണൽ വേൾഡ് കോൺഗ്രസ് നിയന്ത്രിക്കുന്ന ഒരു അന്താരാഷ്ട്ര ജനാധിപത്യ സംഘടനയാണ്.
അദ്ധ്യാപകരേയൊ വിദ്യാഭ്യാസജീവനക്കാരേയൊ പ്രതിനിധീകരിക്കുന്ന ഏതു ദേശീയസംഘടയ്ക്കും ഈ അന്താരാഷ്ട്ര സംഘടനയുമായിച്ചേർന്നു പ്രവർത്തിക്കാവുന്നതാണ്.
ഓരൊ അംഗസംഘടനയ്ക്കും ഓരോ 10,000 അംഗങ്ങൾക്കും ഒരു പ്രതിനിധി വച്ച് (ഏറ്റവും കൂടുതൽ 50 പ്രതിനിധി വരെ) സംഘടനയിലയയ്ക്കാവുന്നതാണ്.
പ്രാതിനിധ്യത്തേക്കാൽ വോട്ടിങ് അവകാശം കൂടുതൽ വിശാലമാണ്.
എന്നിരുന്നാലും, 5000 അംഗങ്ങൾക്ക് ഒരു വോട്ടുവീതം ഒരു പ്രതിനിധിക്കു ചെയ്യാനുള്ള അവകാശമുണ്ട്.
5000 അംഗങ്ങളിൽക്കൂടുതലുള്ള സംഘടനകൾക്ക് അതിൽക്കൂടുതലുള്ള ഓരോ 5000 അംഗങ്ങൾക്കും ഒരു വോട്ട് വീതം ലഭിക്കും.
ഒരു അംഗസംഘടനയ്ക്കു ചെയ്യാവുന്ന വോട്ടിന്റെ എണ്ണത്തിനു നിയന്ത്രണമൊന്നുമില്ല.
(അമെരിക്ക, യൂറോപ്യൻ യൂണിയൻ, കാനഡ പോലുള്ള രാജ്യങ്ങളിലെ വലിയ സംഘടനകൾക്ക് ഒരു പ്രതിനിധിക്കുതന്നെ പത്തോ നൂറോ വോട്ട് ചെയ്യാനാകും.
ഓരോ മുന്നു വർഷം കൂടുന്തോറും ഈ സംഘടന യോഗം ചേരുന്നു, എക്സിക്യൂട്ടീവ് ബോഡ് തീരുമാനിക്കുന്ന ഒരു സ്ഥലമാണ് സമ്മേളനസ്ഥലം.
ലോക കോൺഗ്രസ് പ്രസിഡന്റ്, വൈസ് പ്രദസിഡന്റ്, ജനറൽ സെക്രട്ടറി, എക്സിക്യുട്ടീവ് അംഗങ്ങൾ എന്നിവരെ തിരഞ്ഞെടുക്കുന്നു.